”Oricum fac contestaţie şi explicaţia pe care v-am dat-o dumneavoastră i-o dau şi comandantului dimineaţă la prima oră, când pleacă din Şelimbăr, că în Şelimbăr stă comandantul Poliţiei, domnul Ivancea, îi explic că nu am condus pe contrasens, că am plecat de la magazin”, spune Maricuţa.

”Vă fac şi o demonstraţie, chem pe cineva, aduc mâine pe cineva, vi-l aduc eu să-l vedeţi şi o să vă fac şi o demonstraţie pe chestia asta, că aşa vreau eu. Nu astăzi, grijă mare pe viitor, când luaţi, grijă mare, când luaţi dumneavoastră nu permise, şpăguţa, că îţi aduc mâine omul şi îţi arăt mâine negru pe alb”, spune Maricuţa.

”Că am luat eu bani?” întreabă poliţistul

”Da, da, vi-l arăt eu, omul meu, şoferul meu”, adaugă edilul.

”Trebuie să şi probaţi lucrurile astea”, răspunde omul legii.

”O să vă probez în cea mai scurtă perioadă, de câte ori aţi întinde mâna să ştiţi că poate e pus de mine, mă jur pe copiii mei”, este replica lui Daniel Maricuţa.

Acestei conversaţii îi urmează o alta, a susţinut în postarea pusă pe grupul de Facebook unul dintre poliţiştii de la circulaţie care l-au oprit pe Maricuţa. Acesta a postat un print-screen al discuţiei purtate pe whatsapp în care şeful IPJ Sibiu, comisarul şef Tiberiu Ivancea, i-ar fi scris, printre altele, ”Îţi vine să ţi-o freci când iei un permis «cu greutate»”?

”Am tot spus că avem o problemă de management la IPJ Sibiu. Nu m-aţi crezut...unii. E momentul să vedeţi că e vorba de mult mai mult! Iată reacţia şefului IPJ Sibiu la măsura reţinerii permisului de conducere a unui primar de lângă Sibiu: Maricuţa. Credeţi-mă că nu am ştiut cum să reacţionez când am văzut acest mesaj şi nu am crezut că la acel ”nivel” poate cineva să aibă o astfel de atitudine. Mai ales că domnul Maricuţa a mai avut astfel de probleme, ştiind că are ”susţinere” de la cel mai înalt nivel. Menţionez că la data trimiterii mesajului era perioada concediilor în Turcia”, a scris poliţistul în comentariul care însoţeşte printscreen-ul conversaţiei.